Euroopa Liidu Teataja L 043 , 17/02/1990 Lk 0022 - 0025

Soomekeelne eriväljaanne: Peatükk 3 Köide 32 Lk 0041

Rootsikeelne eriväljaanne: Peatükk 3 Köide 32 Lk 0041



Komisjoni määrus (EMÜ) nr 410/90, 16. veebruar 1990, millega sätestatakse kiivide kvaliteedistandardid EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta, [1] viimati muudetud määrusega (EMÜ) nr 1119/89, [2] eriti selle artikli 2 lõiget 2, ning arvestades, et: määruse (EMÜ) nr 1035/72 I lisa, kus on loetletud tarbijale värskelt tarnitavad tooted, mis kuuluvad kvaliteedistandardite alla, on täiendatud nõukogu määrusega (EMÜ) nr 1010/89, [3] milles nendele toodetele on lisatud kiivid; seetõttu tuleb sätestada selle toote kvaliteedistandardid; nende standardite kohaldamine peaks ebarahuldava kvaliteediga tooted turult kõrvaldama, suunama tootmist nii, et rahuldada tarbija nõudmisi, ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust; neid standardeid kohaldatakse kõikidel turustusetappidel; toodete pikamaavedu, ladustamine teatavaks ajaks või mitmesugused käitlustoimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seda riknemist tuleks seetõttu arvesse võtta lähetamisjärgsetel turustusetappidel standardeid kohaldades; et ekstraklassi tooteid tuleb eriti hoolikalt sortida ja pakkida, võib nende puhul arvesse võtta üksnes mõningat värskuse ja turdumuse vähenemist; käesolevas määruses sätestatud meetmed on puu- ja köögiviljaturu korralduskomitee arvamusega kooskõlas, ON VASTU VÕTNUD KÄESOLEVA MÄÄRUSE: Artikkel 1 CN-koodi 08109010 alla kuuluvate kiivide kvaliteedistandardid on sätestatud käesoleva määruse lisas. Neid standardeid kohaldatakse kõikidel turustusetappidel määrusega (EMÜ) nr 1035/72 sätestatud tingimuste kohaselt. Kauba lähetamisjärgsetel etappidel on lubatud järgmised hälbed: - vähene värskuse ja turdumuse vähenemine, - muude toodete puhul, v.a ekstraklassi tooted, nende bioloogilisest arengust või riknemisohust põhjustatud kvaliteedi vähene halvenemine. Artikkel 2 Käesolev määrus jõustub 1. oktoobril 1990. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. veebruar 1990 Komisjoni nimel komisjoni liige Ray Mac Sharry [1] EÜT L 118, 20.5.1972, lk 1. [2] EÜT L 118, 29.4.1989, lk 12. [3] EÜT L 109, 20.4.1989, lk 3. -------------------------------------------------- LISA KIIVIDE KVALITEEDISTANDARDID I. TOOTE MÄÄRATLUS Käesolevat standardit kohaldatakse Actinidia chinensis'e (Planch.) või Actinidia deliciosa (A. Chev., C. F., Liang ja A. R. Ferguson) kiivisortide (mida nimetatakse ka aktiniidiateks) suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud kiivid. II. KVALITEEDINÕUDED Standardis määratletakse müügivalmis ja pakendatud kiivide kvaliteedinõuded. A. Miinimumnõuded Võttes arvesse iga klassi erinõudeid ja lubatud hälbeid, peavad kõikides klassides kiivid olema: - terved (kuid viljavarreta), - veatud; mädanenud või toiduks kõlbmatud riknenud tooted ei ole lubatud, - puhtad, ilma nähtava võõrolluseta, - piisavalt tihked, mitte pehmed, krimpsus ega lödised, - hästi välja arenenud; kahe- või mitmekordsed kiivid ei ole lubatud, - taimekahjuriteta, - taimekahjurite tekitatud kahjustusteta, - ebatavalise pinnaniiskuseta, - võõra lõhna ja maitseta. Need peavad olema hästi arenenud ja piisavalt küpsed. [1] Kiivid peavad olema sellises seisukorras, et need: - kannatavad vedu ja käitlemist ja - jõuavad sihtkohta rahuldavas seisukorras. B. Liigitamine Kiivid on liigitatud kolme järgnevalt määratletud klassi. i) Ekstraklass Selle klassi kiivid peavad olema eriti hea kvaliteediga. Need peavad olema hästi arenenud ning sordile omaste tunnuste ja värvusega. Need peavad olema veatud, välja arvatud ebaolulised pindmised vead, kui need ei mõjuta toote kvaliteeti, üldilmet ega esitusviisi pakendis. ii) I klass Selle klassi kiivid peavad olema hea kvaliteediga. Need peavad olema tihked ja nende viljaliha peab olema veatu. Need peavad olema sorditüüpilised. Järgmised tühised vead võivad olla lubatud, kui need ei mõjuta toote üldilmet, kvaliteeti, säilivust ega esitusviisi pakendis: - tühised kujuvead (ent kühmude ja väärmoodustisteta), - tühised värvusvead, - pindmised vead, kui nende üldpindala ei ületa 1 cm2, - väike pikisuunaline sordi "Hayward" tunnusmärk, mis ei ole mügardunud. iii) II klass Sellesse klassi kuuluvad kiivid, mida ei või liigitada kõrgematesse klassidesse, kuid mis vastavad eespool nimetatud miinimumnõuetele. Kiivid peavad olema tihked ja viljalihal ei tohi olla suuri vigu. Kiividel võib olla järgmisi vigu, kui on säilinud põhilised kvaliteedi-, säilivus- ja esitusviisi omadused: - kujuvead, - värvusvead, - pindmised vead, nagu näiteks väikesed armistunud lõhed või armistunud kude, kui kahjustatud kogupindala ei ületa 2 cm2, - mitu kergelt mügardunud sordi "Hayward" tunnusmärki, mis on selgemad kui I klassis, - tühised muljutised. III. SUURUSNÕUDED Suurus määratakse kindlaks kiivi kaalu alusel. Miinimumkaal ekstraklassis on 90 grammi, I klassis 70 grammi ja II klassis 65 grammi. Kõige väiksema ja kõige suurema kiivi kaaluvahe samas pakendis ei tohi ületada: - alla 85 grammi kaaluvate kiivide puhul 15 grammi, - 85—120 grammi kaaluvate kiivide puhul 20 grammi, - vähemalt 120 grammi kaaluvate kiivide puhul 30 grammi. IV. HÄLBEID KÄSITLEVAD NÕUDED Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele. A. Kvaliteedihälbed i) Ekstraklass 5 % kiivide arvust või kaalust, mis ei vasta selle klassi nõuetele, kuid vastab I klassi nõuetele või mida võib erandlikult lubada selle klassi lubatud hälvete piires. ii) I klass 10 % kiivide arvust või kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires. iii) II klass 10 % kiivide arvust või kaalust, mis ei vasta II klassi ega miinimumnõuetele, välja arvatud mädaplekkide ja tugevate muljutistega või muul viisil tarbimiseks kõlbmatuks muutunud tooted. B. Suurushälbed Kõikides klassides: 10 % kiivide arvust või kaalust, mis ei vasta miinimumkaalu ja/või suurusnõuetele. Viljad peavad olema märgitud suurusest ühe astme võrra väiksemad või suuremad või kõige väiksema suuruse puhul peab ekstraklassi kiivi kaaluma vähemalt 85 grammi, I klassi kiivi 67 grammi ja II klassi kiivi 62 grammi. V. ESITUSVIISI NÕUDED A. Ühtlikkus Iga pakendi sisu peab olema ühtlik ja sisaldama sama päritoluga, sama sorti ja sama kvaliteediga kiivisid. Iga pakendi sisu nähtav osa peab esindama kogu pakendi sisu. B. Pakendamine Kiivid peavad olema nii pakitud, et need on nõuetekohaselt kaitstud. Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi. Pakend peab olema ilma igasuguse võõrolluseta. Ekstraklassi kiivid peavad olema üksteisest eraldatud ja korrapäraselt ühte kihti paigutatud. VI. MÄRGISTAMISNÕUDED Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed. A. Identifitseerimine Pakendaja ja/või lähetaja | Nimi ja aadress või ametlikult väljastatud või tunnustatud koodmärk. | B. Toote liik - "Kiivid" ja/või "aktiniidiad", kui pakendi sisu ei ole nähtav, - sordinimi (ei ole kohustuslik). C. Toote päritolu Päritoluriik ja vajaduse korral tootmispiirkond või üleriigiline, piirkondlik või kohalik kohanimi. D. Kaubanduslikud andmed - Klass, - suurus väljendatuna viljade miinimum- ja maksimumkaalus, kui need ei ole pakendatud kihiti, - kihiti pakendamise korral kiivide arv. E. Ametlik kontrollmärk (Ei ole kohustuslik). [1] Selle nõude täitmiseks peab vilja küpsusaste koristamise ajal olema vähemalt 6,2 %, mis määratakse kindlaks Brixi testi alusel. --------------------------------------------------